Oikeusministeriö
Lainvalmisteluosasto

ASIA: Lausunto asunto-osakeyhtiölakityöryhmän väliraportista 

Pyydettynä lausuntonaan asunto-osakeyhtiölakityöryhmän väliraportista Huoneistokeskus Oy toteaa kunnioittavasti seuraavaa:

	Huoneistokeskus Oy on tässä asiassa ollut edustettuna Suomen Kiinteistönvälittäjäliitto r.y:n laki- ja lausuntovaliokunnassa, joka on antanut asiasta erillisen lausunnon. Huoneistokeskus Oy viittaa liiton asiassa antamaan lausuntoon. 

	Omasta puolestamme haluamme kuitenkin vielä korostaa sitä, että pidämme lainsäädännön uudistamista erittäin tärkeänä ja väliraportissa ehdotettuja muutoksia yleisesti ottaen onnistuneina. Varsinkin muutostöiden ja kunnossapitovastuun jakautumisen osalta ehdotetut muutokset selkeyttävät kaupan osapuolten ja yhtiön välistä vastuunjakoa. Toteamme erityisesti, että osakkeenomistajalle ehdotettu kirjallinen ilmoitusvelvollisuus ja yhtiölle asetettu nimenomainen velvollisuus säilyttää sille toimitetut muutostyöilmoitukset parantaisi myös kolmansien osapuolten, kuten kiinteistönvälittäjien, tiedonsaantimahdollisuuksia huoneistoissa teetettyjen muutostöiden ja kunnossapitotöiden osalta. Samoin ehdotus siitä, että yhtiölle ilmoitetuista muutostöistä pitäisi tulevaisuudessa olla maininta isännöitsijäntodistuksessa, parantaisi isännöitsijäntodistuksen tietosisältöä myönteisellä tavalla.

Kunnioittavasti 

HUONEISTOKESKUS OY 

Minna Santala
lakiasiainpäällikkö, varatuomari